كينطارو مييورا

كينطارو مييورا (ب الجاپونية: 三浦 建太郎؛ مييورا كينطاروو، 11 يوليوز، 1966 – 6 ماي، 2021) كان فنان د لمانݣا جاپوني، تّعرف ب سيرية لمانݣا د لفنطازيا لكحلة بيرزيرك، لي بدات ف التسلسيل ف 1989 و كمّلات حتى ل لموت ديالو. على حساب 2023، بيرزيرك جابت كتر 60 مليون كوپية ف التسركيل (circulation)، هادشي لي ردّها وحدة من اكتر السيريات نتاع لمانݣا تباعو ف ݣاع لوقات. ف 2002، مييورا خدا الجايزة د لمتياز ف الجايزة التقافية السادسة د اوصامو طيزوكا. لبدية د حياتو و التعليم. هومييورا خلاق ف 11 يوليوز، 1966، ف تشيبا، مقاطعة تشيبا، الجاپون. ف 1976، و هو عندو 10 سنين، صايب لمانݣا اللولى ديالو، معنوْنة مييورانݣر (Miuranger)، لي تنشرات على قبل ولاد قيسمو ف واحد لمنشور د لمدراسة؛ السيرية سالات و هي جامعة 40 ڤوليم. ف 1977، مييورا صايب لمانݣا ديالتو الجاوجة، كين اي نو ميتشي (剣への道، "الطريق ل السيف")، لي فيها خدّم لمداد لهندي ل لخطرة اللولانية. منين كان ف لمدراسة ليعدادية ف 1979، الطيكنيكات دياولو د الرسيم ولاو حسن بزاف معا بدا يخدّم الطيكنيكات د الرسيم لحتيرافي. ف 1982، ف لوقيتة لي كان فيها ف لمدراسة التانوية، مييورا تقيّد ف واحد لموقرار فنّي، فين هو و ولاد قيسمو بداو ينشرو لاعمال دياولهم ف كتيْبات لمدراسة. تمّاكين، تعاشر معا كووجي موري لي غايولي ف اللاحق مانݣاكا. ب جوج بيهم عاونو ف كتابة واحد لمانݣا ضووجينشي (doujinshi) د التعاويد لعلمي لي تسيفطات ل لمجلة السبوعية شوونين سانداي، و لايني سقطات ف الجولة اللخرانية ديال لعزيلة. ف عمر ال18، مييورا خدم ب شكل قصير كا معاون ل جووجي موريكاوا، لي مشهور ب هاجيمي نو ايپّو. موريكاوا دغيا عرف ب النيڤو لفنّي الزايد د مييورا و سيفطو ف حالو، و قال بلي ماكاينة حتى حاجة لي يقدر يعلّمها ل مييورا و هو ماكانش اصلاً عارفها. و ف ديك الساع، مييورا كان ديجا مرسوم عندو ف لپورطفوي واحد لمحارب مضلّم ب واحد السيف عملاق. لكاريير. ف 1985، مييورا حط طلب باش يدخل ل كليّة لفنون ديال جامعة نيهون. و حط واحد لمشروع قصير، فطاطابي (再び، مرّة خرة")، على قبل لمتيحان و موراها قبلوه. لمشروع ف اللاحق جاب ل مييورا جايزة لمانݣا ال34 د فنانين لمانݣا الطالعين من مجلة شوونين السبوعية. لعمل الجاي د مييورا، نووا (NOA)، تنشر ف مجلة فريش ف نفس لعام، بلحق ماكانش ناجح. ف 1988، ف لوقيتة لي كان كايخدم عند بورونسون على واحد لمشروع معنوْن ملك الدياب (王狼، اووروو)، مييورا نشر واحد لپروطوتيپ د بيرزيرك ف لمجلة الشهرية كوميكومي د دار النشر هاكوسينشا؛ لپروطوتيپ د 48 صفحة جا هو التاني ف مسابقة لمانݣا السابعة د كوميكومي. التسلسيل لكامل ديال بيرزيرك، لي غايولي اكتر عمل ناجح و مشهور د مييورا، بدا ف لمجلة الشهرية د هاكوسينشا، انيمال هاوس ف 1989. ف 1990، واحد لكمالة (sequel) ديال ملك الدياب، معنوْنة اووروو دين (王狼伝، "اسطورة ملك الدياب")، لي تنشرات ف نفس لمجلة. ف 1992، انيمال هاوس الشهرية تعاود تسمات يونݣ انيمال، فين بيرزيرك كمّل ف التسلسيل. ف نفس لعام، مييورا تعاون معا بورونسون على لمانݣا جاپون (Japan)، لي حتى هي تنشرات ف يونݣ انيمال. ف 1997، مييورا شرف عل لينتاج د واحد لانيمي اضاپطاسيو د بيرزيرك فيه 25 حلقة، لينتاج د او ال ام (OLM، Inc)، لي تبتّ ف نفس لعام ف ان تيڤي (NTV). هو عاوتاني شرف على لعبة لڤيديو د 1999 ديال دريمكاست، سيف لبيرزيرك: الجعرة د ݣاتس. (Sword of the berserk: guts' rage). ف 2002، مييورا خدا جايزة لمتياز ف النسخة السادسة د الجوايز التقافيين د اوصامو طيزوكا على قبل بيرزيرك. من 2006 و التسلسيل د بيرزيرك ولا كاويوقف ب شكل معاود و مجبد، و ولى كايقلْب بين التسلسيل الشهري و التسلسيل اللامنتاضم. ف 2023، بيرزيرك تجمّع ل 42 ڤوليم طانكوبون ف الجاپون، و ف شتنبر 2023، جاب كتر من 60 مليون كوپية ف التسركيل ف لعالم، ب لحساب د لڤيرسيوات الديجيطال. السيرية عاوتاني توسعات باش تشمل السلعات، الرسميين و لي مصاوبين من لفان ب جوج، لي تفاوتو من التماتل، فيݣورات د لاكسيو ل لپورطكلييات، لوعاب لڤيديو، و لعبة د تباديل لكارطا. شلا كتوبا د الرسيم و لماطيريالات التكميليين د مييورا لي تبازاو على بيرزيرك حتى هوما خرجو. ف 2013، مييورا طلق لمانݣا لقصيرة و لمستاقلة ݣيݣانطو ماكشيا (Giganto Maxia)، لي تنشرات ف لبلايص الداويين ب النݣليزية من دارك هورس (Dark Horse) ف 2016. دورانكي (Duranki)، واحد لمانݣا قصيرة من انتاج الستوديو د لمانݣا الشخصي د مييورا، ستوديو ݣاݣا، تسلسلات ف يونݣ انيمال زيرو ف 2019. التاتيرات. مييورا فايت دكر بلي لعمل لي دار فيه التاتير لكبر هي لمانݣا د طيتسوو هارا و بورونسون، قبطة نجم الشمال/سيف النار (بدات ف 1983). مييورا عاوتاني جاوه تاتيرات من لمانݣا د ݣو ناݣاي، جاك لعنيف (بدات ف 1979)، لافلام د پول ڤيرهووْڤن، السيرية د هيلرايزر (بدات ف 1987)، و لاعمال د هييِرونيموس بوص، ام. سي. ايشر، ݣوِسطاڤ ضوغيه، و پيطر بغوخل. لموت. ف 6 ماي، 2021، مييورا مات ب سباب نسيلاخ ايورطي (aortic dissection) مجهد، و هو عمرو 54. موتو تّعلن ل لپوبليك ف 20 ماي، 2021. واحد لمراسم خاصين تدارو من لفاميلة ديالو. بزاف د فنانين لمانݣا عزاوه، منهم كووجي موري، عشير مييورا من وقيت التانوي، و جووجي موريكاوا، لي شرك معاه واحد لقصة د الصحبة ديالهم. الناس لي خدْمو ف لاضاپطاسوات د انيمي بيرزيرك حتى هوما عطاو التحية ل مييورا، منهم سوسومو هيراساوا، لملحن ديال السيرية د 1997؛ نوبوطوشي كانّا و يووكو مييامورا، لي دارو الصوات د ݣاتس و كاسكا، ف السيرية د 1997، ب شكل مرادف؛ هيروواكي ايواناݣا، لي دار صوت ݣاتس من التلاتية د لافلام 2012–2013؛ و لمغنية يوشينو نانجوو، لي دارت صوت صونيا و ادات الطيمة د لختمة على قبل لموسم الجاوج د سيرية 2016 معا ناݣي ياناݣي. لارت. السيرية د مييورا بيرزيرك تحطات ب صيفتها وحدة من اكتر لمانݣات تباعو ف ݣاع لوقات، و دارت تاتير على و وسايط لمانݣا و لي ما بعد منهم، الصحافية دجايد كينݣ علّقات: "صعيب تبالغ ف التاتير لهايل لي خلّاه لعمل ديالو ف لعالم د اللوعاب، لمانݣا، لفيلم، لانيمي، و حتى لادب ب راسو". التصويرة ديال ݣاتس و سيفو لعملاق تقرنو ب كاراكطيرات لي انسپيراو مييورا بحال كلاود سترايف د فاينل فانطاسي VII (Final Fantasy VII) و دانكي من السيرية د ديڤيل ماي كراي (Devil May Cry)، معا الجمالية ب شكل عام ديال لوحوش و لعالم د بيرزيرك لي مانسپيريين من السيرية د الرواح لمضلمين (Dark Souls). لمخرج د لوعاب لڤيديو هيديياكي ايتسونو و لمنتج هيرويوكي كوباياشي من لفانز ديال بيرزيرك، و اللعبة د تباديل لادوار (role-playing) و التقطاع و الدبيحة (hack and slash) دراݣنز ضوݣما (Dragon's Dogma)، فيها واحد الدرع مبازي على هاداك د ݣاتس و ݣريفيث. ف وقيت لمحادتة د مؤتمر الديڤلوپرز د اللوعاب (GDC) ف 2019، ايتسونو دكر بلي لمود و الستيل د ديڤل ماي كراي 5 (Devil May Cry 5) تانسپيراو من بيرزيرك. بزاف د لكتاتبيا علّقو بلي مييورا و بيرزيرك حطو دارو تاتيرات عليهم، بحال لكتاتبي د ايكزورسيست زرق (Blue Exorcist) كازوي كاطو، لكتاتبي د باكّانو! (! Baccano) و دورارارا! (Durarara! ) ريووݣو ناريطا، لكتاتبية د باطلر كحل (Black Butler) يانا طوبوصو، لكتاتبي د بلاك كلوڤر (Black Clover) يووكي طاباطا، و لكتاتبي د هجوم لعمالقا (Attack On Titan) هاجيمي ايساياما، لي عيط على السيرية "هايلة، و ناضية ب الجهد [… ] جاني واحد النطيباع بلي السيرية منضمة مزيان كيف شي فيلم". يوكو طارو علّق بلي کايم، لپروطاݣونيست د دراكنݣارد (Drakengard)، تانسپيرا من ݣاتس، لپروطاݣونيست د بيرزيرك. خرجات واحد الطلقة "تدكار" من يونݣ انيمال كا ديديكاص ل مييورا ف 10 شتنبر 2021. زيد على هادشي الشاپيطر 364 من بيرزيرك من مورا لموت د مييورا، هاد الطلقة كان فيها واحد لكتييب سپيسيال "ميصاجات ل كينطارو مييورا" و واحد لپوصطيرة د "لمشاهد لمشهورين" من لمانݣا. ف هاد الطلقة، لمانݣاكا كووجي موري، لي معاشر وقت طويل معا مييورا، نشر واحد لوان شوت معنونة "موري تشان كين تشان"، لي كاتعاود لقصة د صحبة موري معا مييورا. ف 7 يونيو 2022، هاكوسينشا و كووجي موري علنو بلي بيرزيرك غايبقى مكمل ف النشر، ب تخدام بلانات و تخميمات لي قالهم مييورا ب راسو ل موري، زيد عاوتاني مودكيرات و ديزاينات د لكاراكطير لي خلّاهم مييور. و ماحدّو هو بوحدو لي عارف كيفاش مييورا كان ناوي يختم لقصة، موري تافق باش يكمّل السيرية و واعد: "غانكتب غير لحلاقي لي قالهم ليا مييورا. و ماغاديش نتعمق فيهم. ماغاديش نكتب لحلاقي لي ماعاقلش عليهم مزيان. غانكتب غير السطورا و لقصص لي وصفهم ليا مييورا". لكريديتس كايبان دابا كا "عمل اصلي د كينطارو مييورا، الرسيم من ستوديو ݣاݣا، اشراف كووجي موري".